Cu privire la aprobarea normei de metrologie legală NML 8-07:2017 „Contoare de energie electrică cu indicele de clasă A, B și C. Procedura de verificare metrologică”

În temeiul art. 5, alin. (3), art. 6, alin. (3), art. 13, alin. (3) al Legii metrologiei nr. 19 din 4 martie 2016 (Monitorul Oficial al Republicii Moldova, 2016, nr.100-105, art.190), pentru asigurarea uniformităţii, legalităţii şi exactităţii măsurărilor în domeniile de interes public pe teritoriul Republicii Moldova

**ORDON:**

1. Se aprobă norma de metrologie legală NML 8-07:2017 „Contoare de energie electrică cu indicele de clasă A, B și C. Procedura de verificare metrologică”, conform Anexei la prezentul ordin.
2. Se abrogă documentele normative:
3. NM 8-01-99 ”Verificarea metrologică a contoarelor electronice de energie electrică activă tip NP-02 ADD-ED 0.1F”, aprobat prin Hotărârea Departamentului Supraveghere Tehnică Standardizare și Metrologie al Republicii Moldova nr. 737-M din 10 mai 2000;
4. NM 8-02:2000 ”Verificarea metrologică a contorului electronic pentru energie electrică de curent alternativ NP-03 ADD-ED 0.3/220.0”, aprobat prin Hotărârea Departamentului Supraveghere Tehnică, Standardizare și Metrologie al Republicii Moldova nr. 845-M din 11 decembrie 2000;
5. NM 8-04:2002 ”Contoare pentru energia electrică de curent alternativ electronic tip NP-07 ADD-ED0.3. Procedura de verificare metrologică”, aprobat prin Hotărârea Departamentului Standardizare și Metrologie al Republicii Moldova nr.1148-M din 01 august 2002;
6. NM 8-05:2002 ”Contoare de energie electrică trifazate tip NP-05 T SM. Procedura de verificare metrologică”, aprobat prin Hotărârea Departamentului Standardizare și Metrologie al Republicii Moldova nr.1148-M din 01 august 2002;
7. МИ 2158-91 ”Счетчики электрической энергии переменного тока электронные. Методика поверки”, aprobat prin Hotărârea nr. 815-M din 24 octombrie 2000 al Departamentului Supraveghere Tehnică, Standardizare și Metrologie al Republicii Moldova.
8. Prezentul ordin se publică în Monitorul Oficial al Republicii Moldova şi se plasează pe pagina web a Ministerului Economiei.
9. Se pune în sarcina Institutului Naţional de Metrologie plasarea pe pagina sa web a prezentului ordin şi publicarea acestuia în revista de specialitate “Metrologie”.

**Viceprim - ministru,**

**ministru Octavian CALMÎC**

Contrasemnat: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Secretar de stat\_\_\_\_\_\_\_\_\_\_\_\_\_\_

 (viceminiştri)

 Vizat:\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

 (executor) (direcţia (secția)/direcția generală (direcţia juridică) (direcţia financiar –

 administrativă)